**ΔΕΛΤΙΟ ΤΥΠΟΥ**

Καρδίτσα, 29.08.2018

ΠΡΟΣ: Εταιρείες Εμπορίας & Εγκατάστασης Ειδών Πυρόσβεσης

**MATI HELLAS: Ο Εισαγωγέας με τη μεγαλύτερη καινοτομία σε είδη και μεθόδους πυρόσβεσης στην Ελλάδα.**

 Η ΜΑΤΙ HELLAS, με την παρούσα επιστολή, σας ανακοινώνει την πρόθεση ανάπτυξης δικτύου πωλήσεων στην Ελλάδα και στην Κύπρο, με την δική σας συμμετοχή, στις νέες τεχνολογίες πυρόσβεσης, τις οποίες θα εισάγουμε στην χώρα μας από το Νοέμβριο του 2018 και τις οποίες, σε προκαθορισμένο χρόνο, θα παρουσιάσουμε σε προεπιλεγμένο εκθεσιακό χώρο, με τη συμβολή της πυροσβεστικής υπηρεσίας. Έτσι, θα μπορέσετε να εκτιμήσετε και ιδίοις όμμασι τις δυνατότητες των συσκευών μας, οι οποίες είναι προϊόντα έρευνας νανότεχνολογίας, σχεδιασμένων πρωταρχικά για την πυρασφάλεια πυραυλικών συστημάτων.

 Η ΜΑΤΙ HELLAS, το νομικό πρόσωπο της κοινοπραξίας τεσσάρων εταιριών, ξεκινάει το Σεπτέμβριο του 2018, κατόπιν μιας τραγικής περιόδου για τα ελληνικά δεδομένα, να διαθέτει τη συγκεκριμένη τεχνολογία στην Ελληνική αγορά. Λόγω αυτών των δυσάρεστων καταστάσεων που εκτυλίσσονται με τις πυρκαγιές τις τελευταίες δεκαετίες, αλλά πρωτίστως λόγω των μη αναστρέψιμων ανθρωπίνων απωλειών του Ιουλίου 2018, πιστεύουμε ότι θα επιλέξετε να συμπορευθείτε με το εγχείρημα μας, αντιλαμβανόμενοι την κρισιμότητα των χρόνων, που πλέον όλοι βιώνουμε, και θα εξακολουθήσουμε να αντιμετωπίζουμε, λόγω των αυξημένων θερμοκρασιών με την κλιματική αλλαγή. Είναι γεγονός ότι δεν μπορούμε να επιτρέψουμε μετά από τα γεγονότα στο ΜΑΤΙ και την ΚΙΝΕΤΑ, την επανάληψη τέτοιων καταστάσεων, είτε πρόκειται για οικίες ιδιωτών είτε για βιομηχανικές περιοχές και επιχειρήσεις, είτε για δασικές εκτάσεις, πολύ περισσότερο μάλιστα αν πρόκειται περί ανθρωπίνων ζωών.

 Η εταιρεία μας δραστηριοποιείται στον Ελλαδικό χώρο από το Νοέμβριο του 2018. Τα μέλη της κοινοπραξίας είναι εταιρείες με δίκτυα και δραστηριότητα παγκοσμίως αλλά και στην Ελλαδική αγορά, στο χώρο της προστασίας και της πρόληψης, τα τελευταία 25 χρόνια.

Θα χαρούμε πολύ να εξασφαλίσουμε το ενδιαφέρον σας και να αναπτύξουμε επικοινωνία για περαιτέρω ενημέρωση.

Για περισσότερες πληροφορίες επικοινωνήστε με τον Υπεύθυνο Δημοσίων Σχέσεων κο Γιούργα Γεώργιο, τηλ. **+30 6977  662 858**, email: **info@matihellas.com** ####

Με τιμή,

ΒΑΣΣΑΡΑΣ Αλέξανδρος- CEO
ΓΙΟΥΡΓΑΣ Γεώργιος- CEO